Χάακον ο Αγαθός

Ο Χάακον ο Αγαθός ή Χάακον Χάραλντσον ή Χάακον Αδαλστέινφοστρ (Hákon Aðalsteinsfóstri, π. 918 - 961) βασιλιάς της Νορβηγίας (934 - 961) ήταν ο νεώτερος γιος του Χάραλντ Χορφάγκρε γενάρχη του Οίκου του Χορφάγκρε και του Νορβηγικού βασιλείου και της Τόρα Μάστερστονγκ. Έμεινε γνωστός για τις προσπάθειες του στην εισαγωγή του χριστιανισμού στη Νορβηγία. Ο Χάακον δεν αναφέρεται σε καμιά από τις πηγές πριν από τον 12ο αιώνα. O πατέρας του στην προσπάθεια του να τον προστατέψει τον έστειλε στην αυλή του Έθελσταν της Αγγλίας ο οποίος τον ανάθρεψε ύστερα από συμφωνία που έκανε με τον πατέρα του, γι'αυτό πήρε το προσωνύμιο Αδαλστέινφοστρ. Το όνομα του Χάακον δεν αναφέρεται ωστόσο καθόλου στο Αγγλοσαξωνικό χρονικό ούτε από χρονικογράφους όπως ο Γουλιέλμος του Μαλμέσμπουρι κάνει την παραμικρή αναφορά για τον ίδιο. Σύμφωνα με τα Νορβηγικά Σάγκας μετά τον 12ο αιώνα την περίοδο της παραμονής του στην Αγγλική αυλή ασπάστηκε τον χριστιανισμό, μετά τον θάνατο του πατέρα του επέστρεψε στη Νορβηγική αυλή με τη βοήθεια του βασιλιά Έθελσταν εναντίον του ετεροθαλούς αδελφού του Έρικ Μπλοντάξ που είχε ανακηρυχτεί βασιλιάς της Νορβηγίας.

 Μετά την άφιξη του στη Νορβηγία ο Χάακον ο Αγαθός υποστηρίχτηκε από τους γαιοκτήμονες στους οποίους υποσχέθηκε απαλλαγή από τη βαριά φορολογία που τους είχε επιβάλει ο αδελφός του. Ο Έρικ Μπλοντάξ απομονώθηκε από όλες τις πλευρές και αναγκάστηκε να δραπετεύσει αρχικά στις Ορκάδες, στη συνέχεια στη Γιορκ, τελικά βρήκε βίαιο θάνατο στο Ουέστμορλαντ μαζί με τον γιο του Χάρικ. Ο Χάακον ο Αγαθός έδωσε σκληρή μάχη στο Αβάλντσν (953) εναντίον των γιων του Έρικ Μπλοντάξ, κέρδισε τη μάχη και ο γιος του Έρικ Γκούττορμ έπεσε, σε άλλη μια διάσημη μάχη στο Ράσταρκαλβ (955) έπεσε ο άλλος γιος του Έρικ Γκάμλ. Με έξυπνα στρατιωτικά τεχνάσματα είχε κατορθώσει να ξεγελάσει τους γιους του Έρικ Μπλοντάξ παριστάνοντας τον στρατό του υπεράριθμο κάτι που τους ανάγκαζε να τραπούν σε φυγή. Οι υπόλοιποι γιοι του Έρικ Μπλοντάξ επέστρεψαν (957) με τη βοήθεια του Δανού βασιλιά Γκορμ του Παλιού αλλά ηττήθηκαν ξανά από το στρατιωτικό σύστημα του Χάακον. Οι τρεις από τους γιους του Έρικ που είχαν επιζήσει επέστρεψαν στην ακτή του Χόρνταλαντ (961), έριξαν τον Φιτζάρ σε παγίδα, ο Χάακον παρά τη νίκη του τραυματίστηκε θανάσιμα και πέθανε στη συνέχεια από τα τραύματα του, η ταφή του έγινε στην περιοχή του Χόρνταλαντ. Ένα επικό ποίημα του Έιβιντρ Σκάλντασπιλλιρ περιγράφει την ηρωική πτώση του Χάακον στη μάχη και την υποδοχή του στη Βαλχάλλα.[11] Μετά τον θάνατο του Χάακον ο Χάραλντ Γκρέικλοακ μεγαλύτερος γιος του Έρικ Μπλοντάξ ανέβηκε στον θρόνο ως Χάραλντ Β΄ αλλά είχε ελάχιστη υποστήριξη εκτός της δυτικής Νορβηγίας. Έχασε την υποστήριξη του Χάραλντ Α΄ της Δανίας και στη συνέχεια σκοτώθηκε από τον Χάακον Σίγκουρντσον τον γιο ενός από τα θύματα του που είχε συμμαχήσει με τον Δανό βασιλιά. Birkeli, Fridtjov (1979) Norge møter kristendommen fra vikingtiden til ca. 1050 (Oslo: Aschehoug & Co) Enstad, Nils-Petter (2008) Sverd eller kors? Kristningen av Norge som politisk prosess fra Håkon den gode til Olav Kyrre (Kolofon forlag) Krag, Claus (1995) Vikingtid og rikssamling 800-1130 (Oslo: Aschehoug's History of Norway, Bd. 2) Sigurdsson, Jon Vidar and Synnøve Veinan Hellerud (2012) Håkon den gode (Oslo: Spartacus forlag AS) Χάακον Αδαλστέινφοστρ Χάακον ο Αγαθός Χάακον Σάγκα Χάακον ο Αγαθός Χάακον Αδαλστέινφοστρ Έρικ Μπλοντάξ Έρικσον Χάακοναρμαλ Χάραλντ Έρικσον